El text parla sobre el tema Estris?
Eròtia o Erotídia (en grec antic ἐρώτια o ἐρωτίδια) era el més solemne de tots els festivals que se celebraven a Tèspies, a la regió grega de Beòcia. Tenien lloc una vegada cada cinc anys, i estaven dedicades al culte d'Eros, la principal divinitat dels habitants de la ciutat. No es coneixen els detalls de la celebració, encara que segons Plutarc se solemnitzava amb concursos de música i gimnàstica. Durant la festa, les parelles casades resolien les diferències que poguessin tenir. La festa sembla que tenia un origen molt antic, ja que la primera representació simbòlica del déu era una pedra no treballada (ἀργὸς λίθος), que es va mantenir com a imatge principal fins i tot quan l'art de l'escultura tenia ja un alt grau de perfecció i la ciutat de Tèspies posseïa una figura coneguda per Eros de Tèspies, obra de Praxíteles.
No.